
Äriruumi tasuta kasutamise lepingu nr 1/595-T pikendamine
(MTÜ SPORDIKLUBI ALBATROS)
1. ASJAOLUD JA MENETLUSE KÄIK

22.11.2016. a laekus Narva Linnavalitsuse Arhitektuuri- ja Linnaplaneerimise Ametile MTÜ-lt SPORDIKLUBI ALBATROS, registrikood 80077057, taotlus, milles palutakse pikendada Narva Linnavalitsuse Linnavara- ja Majandusameti, alates 01.04.2013. a Narva Linna Arenduse ja Ökonoomika Ameti, alates 01.03.2015. a Narva Linnavalitsuse Arhitektuuri- ja Linnaplaneerimise Ameti ja MTÜ SPORDIKLUBI ALBATROS, registrikood 80077057, vahel 27.12.2011 Äriruumi tasuta kasutamise lepingut nr 1/595-T määramatuks ajaks. 
27.12.2011 Äriruumi tasuta kasutamise lepingu nr 1/595-T alusel anti MTÜ-le SPORDIKLUBI ALBATROS tasuta kasutusse keldriruumid М2 üldpinnaga 186,3 m², mis asuvad elamus aadressil Kose tänav 3, Narva. Lepingu kehtivusaeg on kuni 31.12.2016. a.

Linnavara kasutatakse laste ja noortega tegelemiseks. Klubi ruumides toimuvad tõstespordi treeningud, on loodud võimalused tegeleda lauatennise, piljardi ja lihtsalt tervisespordiga. Klubi liikmed esindavad Narva linna riigisisestel tõstmise võistlustel.

MTÜ SPORDIKLUBI ALBATROS taotlust arutati Narva Linnavalitsuse linnavarakomisjoni koosolekul 14.12.2016. a (protokoll nr 15) ning otsustati:
1. Nõustuda MTÜ SPORDIKLUBI ALBATROS, registrikood 80077057, taotlusega ning pikendada Narvas Kose tänav 3 hoones asuvate keldriruumid М2 üldpinnaga 186,3 m² suhtes 27.12.2011 sõlmitud Äriruumi tasuta kasutamise lepingu nr 1/595-T määramatuks ajaks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1         nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1.  Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi Kord) § 60 kohaselt kasutusse andja ja kasutaja eelneval kokkuleppel võib kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel (§ 60 lg 1). Lõplik otsustus kasutuslepingu pikendamise kohta võetakse vastu tähtajalise lepingu sõlmimisel Korra § 5 sätestatud juhtudel. 

2.2. Korra § 5 lg 1 p 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-s 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

2.3. Korra § 49 kohaselt sõlmib kasutuslepingu linna nimel kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kose tänav 3 asuva hoone bilansiline valdaja.

2.4. Korra § 7 lg 2 ja § 7 lg 2 p 3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

3.  OTSUS

3.1. Pikendada Narvas Kose tänav 3 hoones asuvate keldriruumid М2 üldpinnaga 186,3 m² suhtes 27.12.2011 sõlmitud Äriruumi tasuta kasutamise lepingut nr 1/595-T määramatuks ajaks. 
3.2. Narva Linnavalitsuse Arhitektuuri- ja Linnaplaneerimise Ametil teha korralduse punktis 3.1 nimetatud Äriruumi tasuta kasutamise lepingus vastav muudatus.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le SPORDIKLUBI ALBATROS.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

